Diari Oficial de la Generalitat Valenciana


Sumari del DOGV 8100, del 07-08-2017 (2017/7326)

RESOLUCIÓ de 4 d'agost de 2017, del director general d'Indústria i Energia, per la qual resol la concessió de les sol·licituds de subvenció corresponents a la convocatòria de 7 d'abril de 2017 d'ajudes per a la reindustrialització de la comarca del Camp de Morvedre
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7326


Data del document
:   04-08-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 4 d'agost de 2017, del director general d'Indústria i Energia, per la qual resol la concessió de les sol·licituds de subvenció corresponents a la convocatòria de 7 d'abril de 2017 d'ajudes per a la reindustrialització de la comarca del Camp de Morvedre [2017/7326]  
Atenent la Resolució de 7 d'abril de 2017, (DOGV 11.04.2017), de la Conselleria d'Economia Sostenible, Sectors Productius, Comerç i Treball per la qual es convoquen ajudes per a la reindustrialització de la comarca del Camp de Morvedre.  
Considerant que la dita convocatòria queda sotmesa a més a la llei 38/2003, de 17 de novembre, general de subvencions, i al Reial decret 887/2006 de 21 de juliol, pel qual s'aprova el seu Reglament sobre el procediment per a la concessió de subvencions.  
Considerant que les ajudes que es concedixen a través de la present resolució tenen la consideració d'ajudes de minimis regulades en el Reglament (UE) núm. 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352/1 DE 24 de desembre), de manera que, en tot cas, l'import de les mencionades ajudes no podrà fer que l'import total de les ajudes de minimis que reba la mateixa empresa durant un període de tres exercicis fiscals siga superior al límit de 200.000 euros.  
Vista la proposta de resolució motivada, formulada per la Comissió Tècnica instructora, de conformitat amb el que disposa el resolc tretzé de la resolució de convocatòria.  
En aplicació del que disposa l'article 160.4 de la Llei 1/2015, de 6 de febrer d'Hisenda Publica, del Sector Públic Instrumental i de Subvencions, en el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i la delegació de competències establida en l'article 12 de l'Ordre de 22/2016, on es delega en el director general d'Indústria i Energia la competència per a resoldre la concessió o denegació de les ajudes a què es refereix aquesta convocatòria, resol:  
  
Primer  
Concedir les subvencions, amb càrrec a la línia de subvenció S8086, capítol VII, del programa 722.20, Política industrial, del pressupost de la Generalitat per a 2017, als sol·licitants que s'assenyalen en el llistat annex a aquesta resolució, per les quanties d'ajuda, per a les actuacions especificades i d'acord amb la inversió aprovada que es detallen en el dit llistat, i amb les condicions que s'establixen en la present resolució de concessió, en la convocatòria respectiva i en les bases reguladores d'aquestes.  
  
Segon  
Els beneficiaris d'aquestes ajudes hauran de complir amb les obligacions establides en l'article 14 de la llei 38/2003, general de subvencions, així com en els articles 4, 5.2, 8 i 14 de l'Ordre 22/2016, de 27 d'octubre per la qual s'aproven les bases reguladores.  
  
Tercer  
La justificació del compliment de les condicions imposades i de la consecució dels resultats previstos es realitzarà per mitjà de la presentació per les empreses beneficiàries de la documentació següent:  
a) informe d'un auditor o empresa auditora de comptes, inscrits com a exercent en el Registre Oficial d'Auditors de Comptes dependents de l'Institut de comptabilitat i auditoria de comptes, que reflectisca clarament la supervisió de tot el que estableix l'article 14 de l'Ordre 22/2016, de 27 d'octubre, en especial la comprovació i presentació dels punts 5, 6 i 7.  
b) Compte justificatiu subscrita per l'empresa beneficiària i avalada per l'informe d'auditoria, d'acord amb el model normalitzat.  
c) Resum de dades bàsiques de la inversió realitzada, segons model normalitzat.  
d) Memòria tècnica i econòmica de les actuacions, segons model normalitzat.  
e) En cas d'haver denegat expressament l'autorització a l'òrgan convocant perquè obtinga de forma directa, a través de certificats electrònics, l'acreditació del compliment d'obligacions tributàries i davant de la Seguretat Social, haurà d'aportar les certificacions relacionades en l'apartat dos del resolc nové d'aquesta resolució.  
Les empreses beneficiàries podran presentar la documentació justificativa fins al 31 d'octubre de 2017. La presentació només podrà realitzar-se de forma telemàtica, i tant el compte justificatiu, com l'informe d'auditoria, la memòria tècnica i el resum de dades tots bàsics, així com tots els documents que siguen presentats, hauran de firmar-se prèviament i individualment de forma electrònica, amb certificació digital de persona jurídica o de representant autoritzat de la mateixa, emesa per qualsevol de les entitats admeses pel portal electrònic de la Generalitat.  
  
  
Quart  
Només tindran la consideració de despeses subvencionables les que hagen sigut efectivament pagades entre l'1 de gener de 2017 i la finalització del període de justificació, i s'enquadren en alguna de les categories:  
a) Adquisició de maquinària, aparells i equips fixos materials directament vinculats a la producció, exclosos els elements de transport exterior. Només es consideraran subvencionables les quotes pagades per lísing o arrendament financer si s'acredita adequadament amb la justificació entregada a l'auditor o empresa auditora, que s'ha adquirit la propietat del bé abans de la finalització del període de justificació.  
  
b) despeses d'auditoria per a l'elaboració de l'informe de revisió del compte justificatiu de la subvenció, fins a un import màxim de sis-cents euros, IVA exclòs, per sol·licitud.  
Només podran considerar-se subvencionables aquelles despeses que, de manera indubtable, responguen a la naturalesa de la inversió aprovada i resulten estrictament necessaris, basant-se en la descripció aportada en la memòria de sol·licitud.  
Són regles aplicables als conceptes de despeses subvencionables, les següents:  
a) No s'acceptaran operacions amb persones o entitats vinculades al beneficiari.  
b) Els costos de l'adquisició de maquinària o equips de segona mà només seran subvencionables si s'acredita en l'informe d'auditoria, el compliment a més els requisits següents:  
b.1. Que al realitzar el sumatori de tots els finançaments públics que haja rebut el bé des de la primera compra no supere el valor de mercat del dit bé. Per a això, serà imprescindible presentar a l'auditoria, junt amb la justificació, una declaració firmada del venedor sobre l'origen dels béns i sobre si aquests han sigut objecte de finançament públic nacional o comunitari.  
b.2. Que es garantisca que el preu no és superior al valor de mercat en la data d'adquisició i que és inferior al cost de béns nous semblants. Per a això, serà imprescindible presentar a l'auditoria, junt amb la justificació, un certificat de taxador independent que certifique l'anterior.  
  
Si no es pot acreditar davant de l'auditoria el que estableixen els punts b.1. i b.2, els costos d'adquisició de segona mà no es consideraran subvencionables.  
  
Cinqué  
La modificació o alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques o privades, podrà donar lloc a la modificació de la resolució de concessió, i si és el cas a la perduda del dret al cobrament total o parcial de la subvenció.  
  
En el cas que l'import justificat fóra inferior a la inversió aprovada, o es produïra la concurrència d'altres ajudes que pogueren superar el cost de les actuacions, la subvenció concedida es minorarà proporcionalment en la quantia corresponent. En tot cas, en el cas que l'import d'inversió justificat no arribara al pressupost mínim subvencionable establit en la convocatòria (15.000 ?, IVA exclòs, per a les pimes i de 75.000 ?, IVA exclòs, per a les grans empreses), s'acordarà una revocació total del dret a cobrament de la subvenció.  
  
  
Sisé  
La inversió subvencionada haurà de mantindre's en la comarca del Camp de Morvedre almenys durant cinc anys en el cas de grans empreses, i almenys durant 3 anys en el cas de les pimes, comptats a partir de la finalització del termini de justificació. Això no impedirà la substitució d'instal·lacions o equips que hagen quedat obsolets o s'hagen avariat dins d'aquest període, sempre que l'activitat econòmica es mantinga en la zona que es tracte durant el període mínim pertinent.  
  
En el cas de les grans empreses, només seran subvencionables els projectes d'inversió que a més suposen la creació d'ocupació de caràcter indefinit i que comporten al seu torn augment de la plantilla de l'empresa en la comarca del Camp de Morvedre. La creació d'ocupació, haurà de produir-se entre l'1 de gener de 2017 i el 31 de desembre de 2017, i el nivell d'ocupació resultant haurà de mantindre's un període mínim de tres anys. L'incompliment d'aquest compromís pel beneficiari comportarà el reintegrament de les quantitats percebudes i l'exigència de l'interés de demora corresponent.  
  
Seté  
Serà procedent el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present resolució o en la convocatòria, així com en els supòsits de causes de reintegrament que estableix l'article 37 de la Llei General de Subvencions. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Huité  
D'acord amb el que estableix l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'administració autonòmica per import superior a 10.000 euros, haurà de donar l'adequada publicitat a la mateixa, indicant almenys l'entitat pública concedent, l'import rebut i la inversió o actuació subvencionat. La difusió d'aquesta informació es realitzarà preferentment a través de les corresponents pàgines web.  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la llei 39/2015 d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha ?dictada, en el termini d'un mes a comptar de l'endemà de la seua publicació. Igualment, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la seua publicació, de conformitat amb el que preveu l'article 46 de la llei 29/1999, de 13 de juliol reguladora de la jurisdicció contenciosa administrativa.  
  
  
València, 4 d'agost de 2017.- El director general d'Indústria i Energia: Diego Maciá Antón.  
  
  
  
 CONVOCATÒRIA D'AJUDES EN MATÈRIA D'INDUSTRIALITZACIÓ PER AL PLA D'ACCIÓ PER A LA REINDUSTRIALITZACIÓ DE LA COMARCA DEL CAMP DE MORVEDRE   
RESOLUCIÓ de 7 de abril de 2017, de la Conselleria d'Economia Sostenible, Sectors Productius,Comerç i Treball (DOGV 8019 de 11.04.2017)  
ANNEX LLISTAT D'EXPEDIENTS CONCEDITS  
EXPEDIENT NIF ENTITAT PROJECTE PUNTUACIÓ TIPUS D'EMPRESA INTENSITAT DE  
 L'AJUDA (%) SUBVENCIÓ CONCEDIDA INVERSIÓ A   
JUSTIFICAR  
INCAMP/2017/1 T82239974 GALAXY FURNITURE, S.L. SECCIONADORA DE CONTROL NUMÈRIC 95 PYME 50 27.961,16 € 55.922,32 €  
INCAMP/2017/4 S20668555 COLORNOU . SA INCREMENT DE LA CAPACITAT DE TINTURA 90 PYME 50 42.129,00 € 84.258,00 €  
INCAMP/2017/5 U57844756 CEMENTVAL MATERIALES DE CONSTRUCCION SL MILLORA DE LA LÍNIA DE PRODUCCIÓ D'ENSACAT 90 PYME 50 82.990,00 € 165.980,00 €  
INCAMP/2017/6 V21498031 TRANSFORMACIONES INDUSTRIALES DEL MEDITERRANEO SA MILLORA DE LA LÍNIA DE PRODUCCIÓ 90 GRAN EMPRESA 31 160.965,73 € 312.184,93 €  
INCAMP/2017/9 G48247697 UTISA . PUERTO MAQUINÀRIA PER A TALLER 90 PYME 50 57.804,87 € 115.609,74 €  
INCAMP/2017/8 T22204478 IBER RESINAS SL CREACIÓ D'UNA NOVA PLANTA DE TRANSFORMACIÓ 85 PYME 38 838.683,00 € 432.922,50 €  
INCAMP/2017/3 U60550331 EMBALAJES CANTABRIA SL AMPLIACIÓ DE LA CAPACITAT PRODUCTIVA MITJANÇANT AMPLIACIÓ DE NAU INDUSTRIAL 80 PYME 50 49.000,00 € 98.000,00 €  
INCAMP/2017/7 G46920350 SIDERURGICOS DE LEVANTE SA MILLORA DE LA LÍNIA DE PRODUCCIÓ 80 GRAN EMPRESA 88 362.405,00 € 993.900,00 €  
INCAMP/2017/2 U38239023 EXPERT MINDS SOCIEDAD LIMITADA COMPRA I TRASLLAT DE MAQUINÀRIA A LA PLANTA DE SAGUNT 75 PYME 50 36.750,00 € 73.500,00 €  
  
  
  
  
\* \* \* \* \*  
  
  
 CONVOCATORIA DE AYUDAS EN MATERIA DE INDUSTRIALIZACIÓN PARA EL PLAN DE ACCIÓN PARA LA REINDUSTRIALIZACIÓN DE LA COMARCA DEL CAMP DE MORVEDRE   
RESOLUCIÓN de 7 de abril de 2017, de la Conselleria de Economía Sostenible, Sectores Productivos,Comercio y Trabajo (DOGV 8019 de 11.04.2017)  
ANEXO LISTADO DE EXPEDIENTES CONCEDIDOS  
EXPEDIENTE NIF ENTIDAD PROYECTO PUNTUACIÓN TIPO DE EMPRESA INTENSIDAD   
DE LA AYUDA (%) SUBVENCIÓN   
CONCEDIDA INVERSIÓN   
A JUSTIFICAR  
INCAMP/2017/1 O87911697 GALAXY FURNITURE, S.L. SECCIONADORA DE CONTROL NUMÉRICO 95 PYME 50 27.961,16 € 55.922,32 €  
INCAMP/2017/4 C06115201 COLORNOU . SA INCREMENTO DE LA CAPACIDAD DE TINTURA 90 PYME 50 42.129,00 € 84.258,00 €  
INCAMP/2017/5 E35570076 CEMENTVAL MATERIALES DE CONSTRUCCION SL MEJORA DE LA LÍNEA DE PRODUCCIÓN DE ENSACADO 90 PYME 50 82.990,00 € 165.980,00 €  
INCAMP/2017/6 H95620376 TRANSFORMACIONES INDUSTRIALES DEL MEDITERRANEO SA MEJORA DE LÍNEA DE PRODUCCIÓN 90 GRAN EMPRESA 02 785.858,73 € 312.184,93 €  
INCAMP/2017/9 W64669321 UTISA . PUERTO MAQUINARIA PARA TALLER 90 PYME 50 57.804,87 € 115.609,74 €  
INCAMP/2017/8 A63104787 IBER RESINAS SL CREACIÓN DE UNA NUEVA PLANTA DE TRANSFORMACIÓN 85 PYME 77 490.862,00 € 432.922,50 €  
INCAMP/2017/3 E21825390 EMBALAJES CANTABRIA SL AMPLIACIÓN DE LA CAPACIDAD PRODUCTIVA MEDIANTE AMPLIACIÓN DE NAVE INDUSTRIAL 80 PYME 50 49.000,00 € 98.000,00 €  
INCAMP/2017/7 G05921948 SIDERURGICOS DE LEVANTE SA MEJORA DE LÍNEA DE PRODUCCIÓN 80 GRAN EMPRESA 46 974.699,00 € 993.900,00 €  
INCAMP/2017/2 Q14039662 EXPERT MINDS SOCIEDAD LIMITADA COMPRA Y TRASLADO DE MAQUINARIA A LA PLANTA DE SAGUNTO 75 PYME 50 36.750,00 € 73.500,00 €